Velferðarstefna – heilbrigðisáætlun til ársins 2020 Breytingartillaga - þingskjal nr. 1301

141. löggjafarþing 2012–2013.

Þingskjal 1301 - 470. mál.

Síðari umræða.

Breytingartillaga við tillögu til þingsályktunar um velferðarstefnu – heilbrigðisáætlun til ársins 2020.

Frá velferðarnefnd.

1. Við A.2 Aðgerðir. 1. tölul. orðist svo: Endurskoða barnatengdar greiðslur.

2. Við A.3 Mælikvarðar. 3. tölul. orðist svo: Lækka hlutfall íbúa sem þurfa 75% örorkumat eða hærra á aldrinum 18–66 ára úr 7,3% 2010 í 5,7% árið 2020.

3. Við A.3 Aðgerðir. 4. tölul. orðist svo: Gera ítarlega rannsókn á orsökum örorku annars vegar hjá konum og hins vegar hjá körlum þar sem m.a. reynsla af vinnuumhverfi og afleiðingar atvinnuleysis, slysa og ofbeldis verði könnuð sérstaklega.

4. Við A.4 Aðgerðir.

a. Á eftir orðinu „æðasjúkdóma“ í 1. tölul. komi: heilabilunarsjúkdóma.

b. Í stað orðanna „Undirbúa að“ í 4. tölul. komi: Undirbúa og.

c. Á eftir 4. tölul. komi nýr töluliður, svohljóðandi: Undirbúa og hrinda í framkvæmd víðtæku fræðslu- og árvekniátaki vegna einkenna blöðruhálskirtilskrabbameins.

d. 6. tölul. orðist svo: Fara yfir stöðu og skilgreina líknarþjónustu á landinu.

5. Við B.1 Aðgerðir. Á eftir orðinu „fötlun“ í 1. tölul. komi: aldraðra.

6. Við B.2 Mælikvarðar. 2. tölul. orðist svo: Hlutfall harðrar fitu og transfitusýra í fæðunni fari úr 15,2% í 13% af heildarorkuneyslu einstaklinga fyrir árslok 2020.

7. Við B.2 Aðgerðir. 1. tölul. orðist svo: Að hækka skatta og vörugjöld á óhollum vörum og lækka skatt á hollum vörum. Tekjur af álagningu á óhollustu verði nýttar til að standa straum af kostnaði við aðgerðir sem leiða til heilbrigðari lifnaðarhátta.

Þessi aðgerð styður við B.3 Holdafar og B.9 Tannvernd.

8. Við B.4 Markmið. Í stað orðsins „vímuefna“ komi: ávana- og vímuefna.

9. Við B.4 Mælikvarðar.

a. Í stað „a.m.k.“ í 1. tölul. komi: að hámarki.

b. 5. tölul. orðist svo: Hlutfall fólks á aldrinum 15–89 ára í tekjulægsta þriðjungi sem reykir daglega lækki úr 20% árið 2012 í 15% árið 2020.

10. Við B.4 Aðgerðir.

a. Í stað orðanna „áfengis- og vímuvörnum“ í 1. tölul. komi: áfengis-, tóbaks- og vímuvörnum.

b. Í stað orðsins „tóbaksfíkn“ í 5. tölul. komi: nikótínfíkn.

c. Í stað orðanna „áfengis- og vímuefnaneyslu“ í 6. tölul. komi: áfengis-, tóbaks- og vímuefnaneyslu.

11. Við B.5 Mælikvarðar. Við bætist tveir nýir töluliðir, svohljóðandi:

3. Umferðarslysum með líkamstjóni fækki um 25%.

4. Vinnuslysum fækki um 25%.

12. Við B.5 Aðgerðir. Við bætist tveir nýir töluliðir, svohljóðandi:

5. Núllslysasýn verði innleidd í umferðarmálum.

6. Núllslysasýn verði innleidd á vinnustöðum.

13. Við B.6 Aðgerðir. Við bætist tveir nýir töluliðir, svohljóðandi:

5. Átak verði gert í forvörnum, greiningu og meðferð á geðrænum vanda eldra fólks.

6. Stofnuð verði sérhæfð öldrunargeðdeild.

14. Við B.8 Aðgerðir. 1. tölul. orðist svo: Auðvelda aðgengi að smokkum fyrir ungt fólk og áhættuhópa.

15. Við B.9 Aðgerðir.

a. 1. tölul. orðist svo: Læknar og hjúkrunarfræðingar sem sjá um ung- og smábarnavernd leggi aukna áherslu á skoðun munnhols.

b. 3. tölul. orðist svo: Á vegum leikskólanna verði fræðsla fyrir börn og foreldra um tannhirðu.

16. Við B.10 Mælikvarðar. Við bætist nýr töluliður, svohljóðandi: Frá og með árinu 2016 verði núllslysasýn hjá öllum verktökum sem vinna á vegum opinberra aðila.

17. Við C.1 Aðgerðir. Á eftir orðinu „heilsugæslu“ í 2. tölul. komi: félagsþjónustu sveitarfélaga.

18. Við C.2 Mælikvarðar/vörður. 4. tölul. orðist svo: Að landsmenn hafi fyrir árslok 2015 aðgang að þverfaglegum teymum innan heilsugæslunnar sem taki til geðheilbrigðisvanda, fjölskylduráðgjafar og vandamála í tengslum við uppeldi, vímuefni, fíknisjúkdóma og óheilbrigðan lífsstíl.

19. Við C.2 Aðgerðir.

a. Á eftir orðinu „heilbrigðiskerfisins“ í 2. tölul. komi: t.d. í formi tilvísana.

b. 4. tölul. orðist svo: Fjölga námsstöðum heimilislækna.

20. Við C.3 Aðgerðir. Við 3. tölul. bætist: með tilliti til þjónustustýringar.

21. Við C.7 Mælikvarðar/vörður. 1. tölul. orðist svo: Að koma á samræmdri skráningu og samtengdri rafrænni sjúkraskrá fyrir allt landið fyrir árslok 2015.

22. Við C.7 Aðgerðir. 1. tölul. orðist svo: Komið verði á samhæfðu sjúkraskrárkerfi og innleiðingaráætlun fyrir heilbrigðiskerfið.